Salón dos Independentes

A Société des Artistes Indépendants (Sociedade dos Artistas Independentes) formouse en París no verán de 1884 escollendo o lema "Sen xurado nin premios" (Sans jury nin récompense). Albert Dubois-Pillet, Odilon Redon, Georges Seurat e Paul Signac atopábanse entre os seus fundadores. Dous anos máis tarde, en 1886, os Artistes Indépendants montaron a súa segunda exposición, e dende entón durante tres décadas as súas exposicións anuais estableceron as tendencias. Todas as tendencias artísticas de principios do século XX expuxéronse e discutíronse amplamente por vez primeira neste Salón dos Independentes. A primeira guerra mundial trouxo consigo unha cruel paréntese á súa actividade, aínda que os Artistes Indépendants permaneceron activos: coa sede nos vastos baixos do Grand Palais desde 1920 (na porta de á beira da Société des Artistes Français, a Société Nationale des Beaux-Arts, a Société du Salon d'Automne, e outras), a súa exposición anual 117º tivo lugar na primavera de 2007 no Espace Champerret.

 Historia  
Durante o Segundo Imperio, os artistas que non eran apoiados pola Academia de pintura e de escultura oficial, a cargo das exposicións do Salón de París anual ou sen o apoio de políticos tiñan poucas posibilidades de avanzar. De ano en ano, o número de artistas que traballaban en París, o número de artistas que sometían obras ao xurado do Salón e o número de obras rexeitadas polo xurado, incrementáronse, pero nin o Segundo Imperio, nin a Terceira República atoparon unha saída a esta situación.

En 1884, finalmente, os artistas comezaron a organizarse eles mesmos, e o Ministerio de Belas Artes autorizou a un «Grupo de artistas independentes» a que organizasen unha exposición, mentres que a Cidade de París estivo conforme en achegar locais para a presentación. Así que, dende o 15 de maio ata o 15 de xullo, a primeira exposición «libre» de arte contemporánea amosou máis de 5.000 obras de máis de 400 artistas.

Aínda que sostido por Mesureur, vicepresidente do Concello de París e gran mestre da Grande Loxa de Francia, por Frédéric Hattat, presidente da comisión de Belas Artes do mesmo concello, por Albert Dubois-Pillet, encargado da Garda Republicana, membro do Gran Oriente de Francia, o comezo da Compañía, considerada como un niño de revolucionarios, foi difícil.

 Establecemento  
O 11 de xuño de 1884, Maître Coursault, notario en Montmorency, oficialmente confirmou a creación da Société. Segundo o artigo 1 dos estatutos da organización,

...o propósito da Société des Artistes Indépendants -baseada no principio da abolición dun xurado de admisión- é permitir aos artistas presentar a súa obra ao xuízo público con completa liberdade.

 "Groupe" e "Société"  
Membros do Groupe desafiaron esta fundación e tiveron éxito ao conseguir unha exposición organizada «para as vítimas da recente epidemia de cólera», inaugurada o 1 de decembro de 1884, por Lucien Boué, Presidente do Concello de París. Pero financeiramente o resultado foi unha desfeita. Malia iso, na primavera de 1885, o "Groupe" organizou a súa seguinte exposición, esta vez con algún éxito.

 Anos heroicos  
Entre as obras expostas estiveron Un baño en Asnieres por Georges Seurat e A ponte de Austerlitz de Paul Signac, e a arte de Henri-Edmond Cross, Odilon Redon, Albert Dubois-Pillet, Louis Valtat, Armand Guillaumin, e Charles Angrand. Pero ao comezo do século XX, todas as tendencias da Escola de París sucederíanse unha detrás doutra no Salón dos Independentes: neoimpresionismo, fauvismo, e cubismo.

 Dende 1920  
En 1920, a Société des Artistes Indépendants obtivo o Grand Palais para as exposicións do seu Salón.

Logo da segunda guerra mundial, o Salón dos Independentes renovouse co grupo de artistas Le Jeune Peinture: Dunoyer de Segonzac, Bernard Buffet, Jean Carzou, Maurice Boitel, Yves Brayer, Aristide Caillaud, Daniel du Janerand, entre outros.

 Famosos expositores 
 Alexander Archipenko
 Maurice Boitel
 Georges Braque
 Bernard Buffet
 Henri Cadiou
 Jean Carzou
 Paul Cézanne
 Marc Chagall
 Giorgio de Chirico
 Aleksandra Exter
 Alberto Giacometti
 René Iché
 Vasily Kandinsky
 Kazimir Malévich
 Henri Matisse
 Vadim Meller
 Joan Miró
 Amedeo Modigliani
 Piet Mondrian
 Edvard Munch
 Odilon Redon
 Henri Rousseau
 Paul Signac
 Alfred Sisley
 Léopold Survage
 Henri de Toulouse-Lautrec (1889)
 Vincent Van Gogh (1889 e 1890)
 Salvador Dalí

 Notas 
 Monneret, Sophie: L'Impressionisme et son époque, dictionnaire international, París 1980 ISBN 2-221-05222-6
 Socièté des artistes indépendants, 76e exposition: Le Premiers Indépendants: Rétrospective 1884-1894, Grand Palais des Champs-Élysées, 23 de abril a 16 de maio de 1965

 Ligazóns externas
 Société des Artistes Indépendants , Páxina web oficial
 Cronoloxía dos salóns parisinos

Categoría:Pintura